Document ID: /fineweb-2-swissfilter-quality_10-filterrobots/filtered/02038.jsonl.gz/413

Gino Caviezel era mez viaden en las preparativas per sia cursa al champiunadi mundial, cura che ses frar Mauro ha gudagnà surprendentamain la medaglia da bronz en la cumbinaziun.
Gino n’ha betg targlinà ed è immediat sa mess en viadi vers San Murezzan per festivar cun el. Mauro ha mussà che surpraisas èn pussaivlas. Il frar giuven Gino vul uss era dumagnar ina.
Jau stoss ir spert, uschiglio è Mauro il schef a chasa.
Betg mo ina medaglia da Gino Caviezel fiss ina surpraisa, quai vala era per tschels trais Svizzers a la partenza, Carlo Janka, Justin Murisier e Loïc Meillard. Las meglras schanzas ha tgunsch Justin Murisier, ch’è vegnì trais giadas tranter ils pli sperts 10 en questa stagiun en il slalom gigant.